Ռոզա Բոնյոր

Ռոզա Բոնյոր (, ամբողջական անունը` Marie Rosalie Bonheur, ), ֆրանսիացի անիմալիստ-նկարիչ։ Նրա պատվին է կոչվել է Վեներայի վրայի Ռոզա Բոնյոր հարթավայրը։

Կյանք և ստեղծագործություն

Ռոզա Բոնյորը 19-րդ դարի ֆրանսիացի ամենահայտնի նկարիչ-անիմալիստներից է։ Ռոզայի` գեղանկարչության վարպետ դառնալու գործում մեծ օժանդակություն է ցույց տվել նրա հայրը, Ռայմոն Բոնյորը, ով բնապատկերների վարպետ նկարիչ էր։ Նա էլ նկարչուհու առաջին և միակ ուսուցիչն էր։
Իր քաղաքական հայացքներով Ռայմոն Բոնյորը սոցիալիստ էր, սեռերի իրավահավասարության կողմնակից, այդ պատճառով էլ հետողականորեն օգնում էր աղջկան իր նախաձեռնություններում։ Դեռ պատանի նկարչուհին հասկացել էր, որ կենդանիներն իր նկարներում որոշող դեր են ունենալու։ 
Ռոզա Բոնյորը պրոֆեսիոնալ նկարչուհի էր, իսկ կին-պրոֆեսիոնալը 19-րդ դարի համար քիչ հանդիպող երևույթ էր։ Առաջին անգամ Ռոզան ցուցադրում է կենդանիների պատկերներով իր երկու կտավները 1841 թվականին Բորդոյում։   
1848 թվականին նա ցուցադրել է իր «Կովերի նախիրը» կտավը Փարիզյան սալոնում։ 1853 թվականին սալոնի հայտնությունն է դառնում Բոնյորի «Ձիերի տոնավաճառ» կտավը (պահվում է Նյու Յորքի Մետրոպոլիտեն թանգարանում)։ Այս կտավը գնել է ամերիկացի միլիոներ Կորնելիուս Վանդերբիլթը, ով հետագայում այն նվիրաբերել է նյույորքյան թանգարանին։ Բոնյորի վրձնով պատկերված կենդանիներն անթերի են։ Նրա ստեղծագործությունները հայտնի ու սիրված են հատկապես Անգլիայում։   
Ռոզա Բոնյորը մահացել է 1899 թվականի մայիսի 25-ին, Ֆոնտենբլոյում և թաղվել է Փարիզում, Պեր-Լաշեզի գերեզմանոցում։
Նրա կրտսեր եղբայրը` Օգյուստ Բոնյորը, ևս գնացել է հոր ու քրոջ հետքերով և դարձել է նկարիչ-անիմալիստ ու լանդշաֆտային գեղանկարիչ։

Պատկերասրահ

Ծանոթագրություններ 

Ֆրանսիացի նկարիչներ
19-րդ դարի ֆրանսիացի նկարիչներ
Պեր Լաշեզ գերեզմանատանը թաղվածներ
Լեսբուհի արվեստագետներ
Պատվո լեգեոնի շքանշանի ասպետներ
Ֆրանսիացի քանդակագործներ